غربی آذربایجانین اینکیشافی اوچون داها چوخ پولا احتیاج وار.
آخار. آذ خبر وئریر کی، بونو غربی آذربایجان والیلیینده چیخیشی زامانی اورمییه بلدییهسینین صدری محمد حضرتپور سؤیلهییب.
«حاضردا بیزیم اساس نیگارانچیلیغیمیز اقتصادی دورومو ضعیف و محرومیت ایچینده اولان منطقهلرین اینکیشافی مسئلهسیدیر. چالیشیریق کی، بو منطقهلرین اقتصادی گؤستریجیلری یاخشیلاشسین و اهالینین پروبلملری اؤز حلینی تاپسین. لاکین بو مقصدله نظرده توتولان لاییحهلرین ایجراسی ایندیکی بودجه ایله مومکون دئییل. اگر بو منطقهلر اینکیشاف ائتدیریلهجکسه، او زامان بؤلگهیه داها چوخ بودجه آیریلمالیدیر»، - دئیه او بیلدیریب.
اورمییانین بلدییه صدری چیخیشی زامانی تورکییه سرحدینده یئرلشن چالدیران شهرینین وضعیتینه خصوصی دقت آییریب:
«چالدیراندا اهالینین آرتیم سوییهسی منفی دئییل، سادهجه بؤلگهدن کؤچنلرین سایی چوخدور. بو شهرده کانالیزاسییا سیستمی و اطراف کندلرده یول پروبلمی کیمی چوخلو چاتیشمازلیقلار وار. اینکیشافدان گئری قالمیش منطقهلرده بیرینجی مرحلهده اینفراستروکتورلا باغلی پروبلملر اوزرینده چالیشماق لازیمدیر. اونا گؤره ده، چالدیران شهرینده ایلک اؤنجه کانالیزاسییا سیستمی و کندلره آسفالت یول چکیلمهلیدیر. چالدیران کندلرینین یولو اولمایانادک اورایا معلم گئتمهیهجک، گئتسه ده، بیر ایل قالدیقدان سونرا بورانی ترک ائدجک. اونا گؤره ده من دوشونورهم کی، چالدیرانین اینکیشافی اوچون ایلک اؤنجه یول و کانالیزاسییا سیستمی، سونرا ایسه طبیعی گاز و توریزمین اینکیشافی مسئلهلری اؤز حلینی تاپمالیدیر».
azb_Arab azb_Arab azb_Arab azb_Arab azb_Arab